Hunsel

Hunsel is e dörp in de Nederlands-Limburgse gemeinte Leudaal.

Historie
Hunsel vörmde iewelaank - d'n tied tösse 1655 en 1711 waor dao-op 'n oetzundering - same mèt Kaesing 'n eige sjepebaank. De Franse euverheersing maakde dao 'n ind aon. Ouch in 't Keuninkriek vaan de Nederlen woort Hunsel 'n eige gemeinte, boe ouch Èl (Ell), Haalder (Haler) en Öffelse (Uffelse) bij hoorte. In 1942 woorte de gemeintes Itter (Neeritter) en Ittervoort aon Hunsel touwgeveug. Op 1 jannewarie 2007 góng Hunsel op in de nui fusiegemeinte Leudaal.

Waope
Wie de gemeinte Hunsel in 1942 woort oetgebreid, had ze zelf nog gei waope. 'tzelfde gol veur Ittervoort (al heet die gemeinte wel geperbeerd e waope aon te vraoge);Heraldrywiki - Ittervoort allein Itter had eint.Heraldrywiki - Neeritter Pas op 22 december 1952 kraog de gemeinte Hunsel vaan d'n Hoege Raod vaan Adel e waope:

Doorsnoje: I. gedeild: a. vaan goud (geel) en keel (roed) vaan tien stökker, b.) in goud drei posheures vaan keel, beslage vaan zèlver (wit), gezat 2 en 1; II. in goud 'nen dobbelen adeleer vaan sabel (zwart), gebek, getongk en gepoet vaan keel.

't Boveste deil is gebaseerd op 't waope vaan Itter. De deile goud en keel stoonte dao veur 't graofsjap Loen, boe Itter bij hoort; de drei heures veur 't graofsjap Häör, wat hei laank de feiteleke mach had (zuug ouch versjèllende aander waopes in de regio, en 't huieg waope vaan Leudaal). D'n adeleer is vaan 't Voorstedóm Toear, 'n derde meugendheid in dit gebeed oonder 't ancien régime.Heraldrywiki - Hunsel

Historische inwoenertalle
Hunsel waor in de negentienden iew 'n kwakkelgemeinte, boevaan 't aontal inwoeners ieder aofnaom es greujde. Pas nao 1900 woort de greuj ingezat.
 Jaor  Aontal  Greuj (gans Limbörg) 1830  1.036Volkstèlling 1830  -- 1840  1.077Volkstèlling 1840 - Limbörg  +4,0% (+5,6%) 1849  959Volkstèlling 1849 - Hertogdóm Limbörg: gemeintesgewijs indeiling vaan de provincie  -11,0% (+4,3%) 1859  996Volkstèlling 1859 - Plaotseleke indeiling  +3,9% (+4,4%) 1869  1.059Volkstèlling 1869 - Feiteleke of getèlde bevolking in eder gemeinte vaan 't riek  +6,3% (+4,5%) 1879  1.072Volkstèlling 1879 - Limbörg: plaotseleke indeiling  +1,2% (+7,0%) 1889  1.058Volkstèlling 1889 - Limbörg  -1,3% (+6,8%) 1899  999Volkstèlling 1899 - Limbörg  -5,6% (+10,2%) Jaor  Aontal  Greuj (gans Limbörg) 1909  1.074Volkstèlling 1909 - Plaotseleke indeiling  +7,5% (+17,8%) 1920  1.313Volkstèlling 1920 - Plaotseleke indeiling  +22,3% (+32,6%) 1930  1.588Volkstèlling 1930 - Plaotseleke indeiling  +20,9% (+25,1%) 1947  3.001Volkstèlling 1947 - Plaotseleke indeiling  z. noot 1956  3.277Woeningtèlling 1956 - Veurnaomste gegeves per gemeinte  +9,2% (+27,3%) 1960  3.506Volkstèlling 1960 - Bevolking vaan gemeintes en oonderdeile vaan gemeintes  +6,9% (+7,4%) 1971  4.385Volkstèlling 1971 - Plaotseleke indeiling  +25,2% (+13,9%)

Opmerkinge
 De ciefers tot en mèt 1930 zien zoonder Itter en Ittervoort, meh al wel mèt Èl, Haalder en Öffelse. Ter vergelieking: de drei later fusiepartners hadde in 1930 same 2.526 inwoeners. Dat hèlt veur 1947 'n stijging vaan 18,8% in, tegeneuver e provinciaol gemiddelde vaan 24,2%.
 't Ciefer veur 1971 is op e gans vieftal aofgeroond.

Rillatief oontwikkeling vaan 1830 tot 1971
(v1830=100)

Greun: Gemeinte Hunsel
Leechblauw: Oetgebreide gemeinte Hunsel virtueel
Blauw: Provincie Limbörg

Rifferenties

Categorie:Leudaal
Categorie:Dörper in Nederlands Limburg